CELEX: 32007R1140
Language: mt
Date: 2007-10-01
Title: Regolament tal-Kummissjoni (KE) Nru 1140/2007 ta’ l- 1 ta’ Ottubru 2007 rigward l-awtorizzazzjoni proviżorja ta' użu ġdid ta' adittiv diġà awtorizzat fl-għalf (Test b’relevanza għaż-ŻEE)

2.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 256/14
            
         REGOLAMENT TAL-KUMMISSJONI (KE) Nru 1140/2007
   ta’ l-1 ta’ Ottubru 2007
   rigward l-awtorizzazzjoni proviżorja ta' użu ġdid ta' adittiv diġà awtorizzat fl-għalf
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 70/524/KEE tat-23 ta' Novembru 1970 dwar l-addittivi fl-għalf (1), u partikolarment l-Artikoli 3 u 9e(1) tagħha,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar addittivi għall-użu fin-nutriment ta' l-annimali (2), u b'mod partikolari l-Artikolu 25 tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutriment ta’ l-annimali.
            
         
               (2)
            
            
               L-Artikolu 25 tar-Regolament (KE) Nru 1831/2003 jistabbilixxi l-miżuri tranżitorji għall-applikazzjonijiet għall-awtorizzazzjoni ta' addittivi ta' l-għalf mibgħuta skond id-Direttiva 70/524/KEE qabel id-data ta' l-applikazzjoni tar-Regolament (KE) Nru 1831/2003.
            
         
               (3)
            
            
               L-applikazzjoni għall-awtorizzazzjoni għal użu ġdid ta' l-addittiv imniżżel fl-Anness ta' dan ir-Regolament intbagħtet qabel id-data ta' l-applikazzjoni tar-Regolament (KE) Nru 1831/2003.
            
         
               (4)
            
            
               Il-kummenti tal-bidu dwar din l-applikazzjoni, kif previst fl-Artikolu 4(4) tad-Direttiva 70/524/KEE, tressqet lill-Kummissjoni qabel id-data ta’ l-applikazzjoni tar-Regolament (KE) Nru 1831/2003. Din l-applikazzjoni għalhekk se tibqa’ titqies skond l-Artikolu 4 tad-Direttiva 70/524/KEE.
            
         
               (5)
            
            
               L-użu tal-preparazzjoni ta' enżimi ta' endo-1,3(4)-beta-glucanase prodotti mill-Aspergillus aculeatus (CBS 589.94), endo-1,4-beta-glucanase prodott mit-Trichoderma longibrachiatum (CBS 592.94), alpha-amylase prodott mill-Bacillus amyloliquefaciens (DSM 9553), bacillolysin prodott mill-Bacillus amyloliquefaciens (DSM 9554) u endo-1,4-beta-xylanase prodott mit-Trichoderma viride (NIBH FERM BP 4842) kien awtorizzat mingħajr limitu ta' żmien għat-tiġieġ għat-tismin, mir-Regolament tal-Kummissjoni (KE) Nru 358/2005 (3).
            
         
               (6)
            
            
               Tressqet data ġdida b'appoġġ għal applikazzjoni għall-awtorizzazzjoni għal erba' snin għal dak il-preparament għat-tiġieġ tal-bajd. L-Awtorità Ewropea dwar is-Sigurtà fl-Ikel (EFSA) esprimiet l-opinjoni tagħha dwar l-użu ta’ din il-preparazzjoni fit-18 ta’ April 2007. Il-valutazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta’ din il-preparazzjoni, kif speċifikat fl-Anness ma' dan ir-Regolament, għandu jkun awtorizzat provviżorjament għal erba’ snin.
            
         
               (7)
            
            
               L-evalwazzjoni ta' din l-applikazzjoni turi li ċerti proċeduri għandhom jiġu rekwiżiti sabiex il-ħaddiema jkunu protetti mill-esponiment għall-addittivi elenkati fl-Annessi. Protezzjoni bħal din għandha tkun assigurata permezz ta’ l-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri biex iħeġġu t-titjib tas-sigurtà u s-saħħa tal-ħaddiema fuq il-post tax-xogħol (4).
            
         
               (8)
            
            
               Il-miżuri previsti f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni li hija parti mill-grupp “Enżimi”, kif speċifikat fl-Anness I, hija awtorizzata proviżorjament għal erba’ snin bħala addittiv fl-għalf ta’ l-annimali taħt il-kundizzjonijiet stipulati f’dak l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 1 ta’ Ottubru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 270, 14.12.1970, p. 1. Direttiva kif emendata l-aħħar mir-Regolament tal-Kummissjoni (KE) Nru 1800/2004 (ĠU L 317, 16.10.2004, p. 37).
   
      (2)  ĠU L 268, 18.10.2003, p. 29. Ir-regolament kif emendat l-aħħar mir-Regolament tal-Kummissjoni (KE) Nru 378/2005 (ĠU L 59, 5.3.2005, p. 8).
   
      (3)  ĠU L 57, 3.3.2005, p. 3.
   
      (4)  ĠU L 183, 29.6.1989, p. 1. Id-Direttiva kif emendata l-aħħar bid-Direttiva (KE) Nru 2007/30/KE tal-Parlament Ewropew u tal-Kunsill (ĠU L 165, 27.6.2007, p. 21).
   
      ANNESS
      
                  Nru KE
               
               
                  Addittiv
               
               
                  Formula kimika, deskrizzjoni
               
               
                  Speċi jew kategorija ta' l-annimal
               
               
                  Età massima
               
               
                  Kontenut Minimu
               
               
                  Kontenut Massimu
               
               
                  Dispożizzjonijiet oħra
               
               
                  Tmiem tal-perjodu ta’ awtorizzazzjoni
               
            
                  Unità ta’ attività/kg ta' għalf sħiħ
               
            
                  Enzimi
               
            
                  53
               
               
                  Endo-1,3(4)-beta-glucanase EC 3.2.1.6
                  Endo-1,4-beta-glucanase EC 3.2.1.4
                  Alpha-amylase EC 3.2.1.1
                  Bacillolysin EC 3.4.24.28
                  Endo-1,4-beta xylanase EC 3.2.1.8
               
               
                  Il-preparazzjoni ta' endo-1,3(4)-beta-glucanase prodotta mill-Aspergillus aculeatus (CBS 589.94), endo-1,4-beta-glucanase prodott mit-Trichoderma longibrachiatum (CBS 592.94), alpha-amylase prodott mill-Bacillus amyloliquefaciens (DSM 9553), bacillolysin prodott mill-Bacillus amyloliquefaciens (DSM 9554) u endo-1,4-beta-xylanase prodotta mit-Trichoderma viride (NIBH FERM BP 4842) li għandha attività minima ta'
                  
                               
                           
                           
                              Endo-1,3(4)-beta-glucanase: 2 350  U/g (1)
                              
                           
                        
                               
                           
                           
                              Endo-1,4-beta-glucanase: 4 000  U/g (2)
                              
                           
                        
                               
                           
                           
                              Alpha-amylase: 400 U/g (3)
                              
                           
                        
                               
                           
                           
                              Bacillolysin 450 U/g (4)
                              
                           
                        
                               
                           
                           
                              Endo-1,4-beta-xylanase: 20 000  U/g (5)
                              
                           
                        
               
                  Tiġieġ li jbidu
               
               
                  —
               
               
                  Endo-1,3(4)-beta-glucanase: 587
                  Endo-1,4-beta-glucanase: 1 000  U
                  Alpha-amylase: 100 U
                  Bacillolysin 112 U
                  Endo-1,4-beta-xylanase: 5 000  U
               
               
                  —
               
               
                  
                              1.
                           
                           
                              Fl-istruzzjonijiet għall-użu ta’ l-addittiv u t-taħlita preliminari, indika t-temperatura għall-ħażna, il-perjodu ta' ħażna, u l-istabbiltà għall-pelleting.
                           
                        
                              2.
                           
                           
                              Doża rakkomandata għal kull kilogramm ta' għalf sħiħ:
                              
                                          —
                                       
                                       
                                          Endo-1,3(4)-beta-glucanase: 587-2 350  U
                                       
                                    
                                          —
                                       
                                       
                                          Endo-1,4-beta-glucanase: 1 000 -4 000  U
                                       
                                    
                                          —
                                       
                                       
                                          alpha-amylase: 100-400 U
                                       
                                    
                                          —
                                       
                                       
                                          bacillolysin: 112-450 U
                                       
                                    
                                          —
                                       
                                       
                                          endo-1,4-beta-xylanase: 5 000 -20 000  U
                                       
                                    
                        
                              3.
                           
                           
                              Għall-użu f'għalf kompost li fih ħafna polysaccharides mhux mil-lamtu (fil-biċċa l-kbira beta-glucans u speċjalment arabinoxylans) eż. li fihom aktar minn 30 % qamħ.
                           
                        
               
                  22 ta’ Ottubru 2011
               
            
         (1)  1 U huwa l-ammont ta' enżimi li jillibera 0.0056 mikromole ta' reducing sugars (ekwivalent ta' glukożju) minn beta-glucan tax-xgħir fil-minuta f' pH ta' 7.5 u 30 °C.
      
         (2)  1 U huwa l-ammont ta' enżimi li jillibera 0.0056 mikromole ta' reducing sugars (ekwivalent ta' glukożju) minn carboxymethylcellulose fil-minuta f' pH ta' 4.8 u 50 °C.
      
         (3)  1 U huwa l-ammont ta' enżimi li jillibera 1 mikromole ta' glucożju minn polimeri tal-lamtu cross-linked fil-minuta f' pH ta' 7,5 u 37 °C.
      
         (4)  1 U huwa l-ammont ta' enżimi li jagħmel mikrogramma ta' ażo-kaseina li tinħall fl-aċidu trikloraċetiku fil-minuta f' pH ta' 7.5 u 37 °C.
      
         (5)  1 U huwa l-ammont ta' enżimi li jillibera 0.0067 mikromole ta' reducing sugars (ekwivalent ta' ksilożju) minn xylan ta' l-injam tal-betula fil-minuta f' pH ta' 5.3 u 50 °C.